《瑶花》
清代·苏穆

春光艳冶。蔼暖风轻，早清明时节。萋萋芳草，料此际、绿遍寻春双屐。

落梅无数，尽付与、笛声呜咽。袅画帘、万缕垂杨，只赋天涯离别。

断肠忍问流光，奈香满池塘，春水凝碧。燕嗔蝶舞，似伴我、共领绮窗凄切。

曲阑望久，想到处、都无人说。但试取、短梦清宵，稳耐几番风月。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。